recursal/SuperWikiNEXT-32B huggingface dataset:
**அருள் யாத்திரை** (*Pilgrimage of Grace*) என்பது வடக்கு இங்கிலாத்தின் யார்சயரில் 1536 அக்டோபரில் தொடங்கிய ஒரு பிரபலமான கிளர்ச்சியாகும். ராபர்ட் அஸ்கேயின் தலைமையில் உருவான இக்கிளர்ச்சி கம்பர்லேண்ட், நார்தம்பர்லேண்ட், வடக்கு லங்கோசயர் உட்பட வடக்கு இங்கிலாந்தின் பிற பகுதிகளுக்கு பரவுவியது. "டியூடர் காலத்திய அனைத்து கிளர்ச்சிகளிலும் இது மிகவும் தீவிரமானது". இது இங்கிலாந்தின் எட்டாம் என்றி கத்தோலிக்க திருச்சபையுடனான உறவை முறித்துக் கொண்டதற்கும், சிறிய மடாலயங்கள் கலைக்கப்பட்டதற்கும், மன்னரின் முதலமைச்சர் தாமஸ் குரோம்வெல்லின் கொள்கைகளுக்கும், பிற சீர்திருத்த கொள்கைகள், அரசியல், சமூக மற்றும் பொருளாதார குறைகள் ஆகியவற்றுக்கு எதிராக எழுந்த போராட்டமாகும்.. 

பிற இடங்கில் இக்கிளர்ச்சி சில நாட்களில் அடக்கபட்டது. 1537 மார்ச்சில் இக்கிளர்ச்சிக்குக் காரணமாயிருந்த தலைவர்களுக்கு மரண தண்டனை விதிக்கபட்டது. ராபர்ட் ஆஸ்க்கால் யார்சயரில் தொடங்கிய கிளர்ச்சி சிறிது அதிக வலுப்பெற்றிருந்தது. இதைப் 'பொது நன்மை அருள் யாத்திரை' என்று அவர்கள் கூறினர். இக்கிளர்ச்சியும் விரைவில் அடக்கப்பட்டுத் தலைவர்கள் மரணதண்டனைக்கு உட்படுத்தபட்டனர்.

1536 இல் எழுந்த குறுகிய கால லிங்கன்ஷயர் எழுச்சியை அடக்கப்பட்டது. பாரம்பரிய வரலாற்றுப் பார்வையில் புனித யாத்திரையை "மன்னர் எட்டாம் என்றியால் தூண்டப்பட்ட சமய எழுச்சிகளால் கோபமடைந்த இங்கிலாந்தின் வடக்கில் உள்ள பழமைவாத ஆதரவாளர்களால் தன்னிச்சையான வெகுஜன எதிர்ப்பு இயக்கம்" என்று சித்தரிக்கபடுகிது. இதில் பொருளாதாரக் காரணிகளும் பங்களித்தன என்பதை வரலாற்றாசிரியர்கள் அவதானித்துள்ளனர்.

மேற்கோள்கள்
-----------

1. ↑  Crowther, David. "The Pilgrimage of Grace II". *The History of England Podcast*. 5 August 2021 அன்று பார்க்கப்பட்டது.
2. ↑  Cross 2009.
3. ↑  கலைக்களஞ்சியம் தொகுதி 1
4. ↑  Loades, David, தொகுப்பாசிரியர் (2003). *Reader's guide to British history*. New York: Fitzroy Dearborn. பக். 1039–41. பன்னாட்டுத் தரப்புத்தக எண்:9781579582425. .

வெளி இணைப்புகள்
---------------

* தமிழ்க் கலைக்களஞ்சியத்தில் அருள் யாத்திரை என்ற தலைப்பில் கட்டுரை உள்ளது

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel
* United States

 |
**சீன இராசமுத்திரை** (Imperial Seal of China) என்பது சீனத்தின் பழங்கால அரச முத்திரையாகும். இது ஒரு பச்சை மாணிக்கக்கல்லில் செதுக்கப்பட்டதாகும்.

உருவாக்கம்
----------

இந்த முத்திரையானது கி.மு. 221இல் சின் சி ஹுவாங் காலத்தில் செதுக்கப்பட்டது. அப்போதிருந்து அதற்கு பின்வந்த அரச மரபுகளின் கைகளில் மாறிவந்து கடைசியாக போரிடும் நாடுகள் காலம்வரை இருந்தது. சீனப் பேரரசர் சின் சி ஹுவாங் பல சிற்றரசுகளை தன் பேரரசுடன் இணைத்தபோது, சிற்றரசான சாவோ என்ற சிற்றரசையும் தன் பேரரசுடன் இணைத்தார். அப்போது அந்த இராச்சியத்துக்கு சொந்தமாக இருந்த புகழ்மிக்க பச்சை மாணிக்கக் கல்லானது பேரரசரின் கைகளுக்கு வந்தது. சிறப்பான இந்தக் கல்லைக் கண்ட பேரரசர் இக் கல்லில் பேரரசின் இராச முத்திரையை செதுக்க உத்தரவிட்டார். அவ்வாறே முத்திரை செதுக்கப்பட்டது. முத்திரையில், "சொர்க்கத்தில் இருந்து பெறப்பட்ட கட்டளை, (பேரரசர்) நீண்ட ஆயுளுடன் , வளமோடும் வாழ வேண்டும்." ( 受命 于 天, 既 壽 永昌 ) என்ற பொருளுடன் சீன எழுத்துகள் பொறிக்கப்பட்டன. இந்த வாசகமானது முதலமைச்சரான லி சியால் எழுதப்பட்டு, சன் சோ என்ற கலைஞரால் செதுக்கப்பட்டது.

கைமாற்றங்கள்
------------

குன் பேரரசின் மூன்றாம் பேரரசரான சியிங் காலத்துடன் இம்மரபின் ஆட்சி முடிவுக்கு வந்தது, இதையடுத்து இம்முத்திரையானது ஆன் வம்சத்தின் கைவசமாகி அப்பேரரசின் முத்திரையாக அறியப்பட்டது. கி.மு. 9-ல் இந்த முத்திரையானது மேற்கு ஆன் அரசமரபின் மன்னரான வாங் மேங் கைகளுக்குச் சென்றது. ஒரு சமயம் கோபத்தில் இருந்த பேரரசி முத்திரையை தரையில் வீசினார். இதனால் முத்திரையின் ஒரு மூலையானது சேதமுற்றது. இதையடுத்து அந்த சேதமுற்ற பகுதியை தங்கத்தினால் சரிசெய்ய பேரரசர் வாங் மேங் உத்தரவிட்டார். 

சீனாவில் பழைய அரச வம்சங்கள் வீழ்ந்து புதிய அரச வம்சங்கள் எழுந்ததன. இவ்வாறான காலங்களில் இந்த இராசமுத்திரையானது அவர்களின் கைகளில் மாறியபடி வந்துள்ளது. மூன்று இராச்சியங்கள் காலம் போன்ற கொந்தளிப்பான காலங்களில், முத்திரையைக் கைப்பற்ற ஆயுத மோதல்கள் போன்றவை ஏற்பட்டன. முத்திரை வைத்திருக்கும் இராச்சியங்கள் தாங்களைத் தாங்களே சட்டபூர்வ ஆட்சியாளர்களாக அறிவித்துக் கொண்டன. 3 ஆம் நூற்றாண்டில் ஆன் வம்சத்தின் முடிவு காலத்தில் தளபதி சன் ஜியன் இந்த இராச முத்திரையைக் கைப்பற்றி, தன் மன்னரான யுவான் ஷுவிடம் ஒப்படைத்தார். இதையடுத்து யுவான் ஷு தன்னைப் பேரரசராக அறிவித்துக் கொண்டார். இதை எதிர்துது சில போர்களும் நடந்தன.

தொலைதல்
-------

முத்திரையானது வெய் வம்சம், யின் வம்சம், பதினாறு இராச்சியங்களின் காலம், தெற்கு, வடக்கு வம்சங்கள் காலம், சுயி வம்சம், தாங் வம்சம் ஆகிய இராஜ்சியங்களின் கைகளில் மாறிக்கொண்டே வந்ததது. ஆனால் இது ஐந்து ராஜ வம்சங்கள் மற்றும் பத்து ராஜ்ஜியங்கள் காலத்துக்குப் (907-960) பிறகு வரலாற்றில் இருந்து காணாமல்போனது. 

ஐந்து அரச வம்சங்கள் மற்றும் பத்து ராஜ்ஜியங்கள் காலத்தின்போது கடைசியாக இந்த முத்திரை குறித்த பதிவுகள் கிடைத்துள்ளன. அதற்குப் பின்பு முத்திரை குறித்த பதிவுவுகள் கிடைக்கவில்லை.

மேற்கோள்கள்
-----------

1. ↑  முகில் (22 மே 2019). "சீனாவின் ராஜமுத்திரை". *கட்டுரை*. இந்து தமிழ். 30 மே 2019 அன்று பார்க்கப்பட்டது.
[*தொடர்பிழந்த இணைப்பு*]

குறிப்புகள்
-----------

* Chen Shou (1977). Pei Songzhi, ed. 三國志 [Records of the Three Kingdoms]. Taibei: Dingwen Printing.
* Morrow, D. , & Pearlstein, E. (1998). Immortal stone: Jade of the han dynasty. Calliope, 9(2), 24.
* Wertz, Richard R. "The Cultural Heritage of China :: The Arts :: Painting :: Seals". *www.ibiblio.org*. 10 September 2018 அன்று பார்க்கப்பட்டது.
**குளத்துழான் திருச்சிற்றம்பல முடையான் பெருமான் நம்பியாரான பல்லவராயர்** (இறப்பு: 1171) எனபவர் இரண்டாம் இராஜராஜ சோழன், இரண்டாம் இராசாதிராச சோழன் ஆகியோர் காலத்தில் சோழர் அரசில் தலைமை அமைச்சராக இருந்தவர் ஆவார். இவர் தொண்டை மண்டலத்தின், ஆமூர்க் கோட்டம், காரிகைக் குளத்தூர் என்ற ஊரைச் சேர்ந்தவர். இவர் *குளத்துழான்* குடியில் பிறந்ததால் குளத்துழான் என்றும் குடிப் பெயர் இவர் பெயரோடிணைந்துள்ளது. *பல்லவராயன்* என்பது இரண்டாம் இராசராச சோழனால் இவருக்கு அளிக்கப் பெற்ற சிறப்புப் பெயராகும்.

பணிகள்
------

இவர் இரண்டாம் இராசராச சோழனின் யானை குதிரை முதலிய எல்லாத் துறைகளுக்கும் தலைவனாகவும், அரசனது அரண்மனை உள்துறைப் பேரலுவலனகவும் இருந்துள்ளார்.

இரண்டாம் இராசராச சோழன் நோய்வாய்பட்டு இறக்கும் தறுவாயில் இருந்தார். அப்போது அவருக்கு ஒரு வயதில், இரண்டு வயதில் என இரு குழந்தைகள் இருந்தனர். இதனால் இவர்களுக்கு முடி சூட்டாமல், கங்கைகொண்ட சோழபுரத்தில் அரச குமாரர்களை வருவித்து அவர்களுள் விக்கிரம சோழ தேவருடைய பேரனாகிய நெறியுடைப் பெருமாளின் மகன் எதிரிலிப் பெருமாள் என்பவனுக்கு இளவரசுப் பட்டம் கட்டிவிட்டு இரண்டாம் இராசராச சோழன் இறந்து போனார். இதனால் சோழ நாட்டில் ஆட்சி உரிமைக்காக உள்நாட்டுப்போர் நிகழும் சூழல் ஏற்பட்டது. இதனால் பல்லவராயன் விரைந்து செயல்பட்டு பழையாறையில் இருந்த இராசராசனுடைய அந்தப்புர மகளிரையும், இளங் குழந்தைகள் இருவரையும், பரிவாரங்களோடு அழைத்து வந்து, இராசராசபுரத்திலே (தாரசுரத்தில்) காவல்மிக்க இடத்தில் இருக்கச் செய்து காப்பாற்றினானர். இளவரசனாக ஆக்கப்பட்ட எதிரிலிப் பெருமாளை நான்காண்டுக் காலம் வரையிலும் இளவரசனாகவே இருக்கச் செய்து பின்னர் (இரண்டாம்) இராசாதிராசன் என்ற பெர்சூட்டி சோழப் பேரரசனாக ஆக்கினார். இந்த இரண்டாம் இராசாதிராச சோழன் ஆட்சியிலும் தலைமை அமைச்சனாக இருந்து அரசியல் பொறுப்பையும் ஏற்று நடத்தி வந்தார்.

திருப்பணிகள்
------------

மயிலாடுதுறைக்கு அருகில் உள்ள பல்லவராயன் பேட்டை என்னும் ஊர் இவரின் பெயரைக் கொண்டே அழைக்கப்படுகிறது. இந்த ஊர் அதற்கு முன்பு குளத்தூர் என்ற அழைக்கப்பட்டுவந்தது. இவ்வூரில் பல்லவராயன் தன் அரசன் பெயரால் இராசராசேச்சுரம் என்னும் கோயிலைக் கட்டி, அதற்கு இறையிலியாக நிலமும் அளித்தார்.

போர்கள்
-------

இரண்டாம் இராசராச சோழன் காலத்தில் இவர் பாண்டி நாட்டுப் போரில் ஈடுபட்டுச் சிங்களப் படையை வென்றார். மேலும் இவர் சேரனைப் போரில் வென்று சேரனிடம் இருந்து திறைகொண்டு வந்தார்.

குறிப்புகள்
-----------

1. ↑  வேங்கடராமையா, சோழர் கால அரசியல் தலைவர்கள் நூல், பக்கம் 140-148, பதிப்பு பிப்ரவரி, 1977 கட்டுரை, பெருமான் நம்பிப் பல்லவராயன்
புறநானூற்றுப் பாடல்களுக்குத் தரப்பட்டுள்ள துறைகளில் **குடைமங்கலம்** என்பது பாடாண் திணையில் வரும் துறையாகும். புறநானூற்றில் இத்துறைப் பாடல் ஒன்றே ஒன்று உள்ளது.

இலக்கண நூல் விளக்கம்
--------------------

* தொல்காப்பியம் இதனை ‘நடை மிகுந்து ஏத்திய குடைநிழல் மரபு’ என்று குறிப்பிடுகிறது.
* புறப்பொருள் வெண்பாமாலை பாடாண் படலத்தில் வரும் 48 துறைகளில் இது ஒன்று. நாற்றிசையும் புகழ் விளங்க அரசாளும் மன்னவனின் வெண்கொற்றக்குடையைப் போற்றுவது இத் துறை.
* புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.

இலக்கியம்
---------

உறையூர் மருத்துவன் தாமோதரனார் விறலியருடன் இரவில் சென்றுகொண்டிருந்தார். நிறைமதி ‘உவவு’ நாள். தலை உச்சிக்கு மேல் நிலாவைப் பார்த்தார். அது அந்நாட்டு அரசன் மக்கள் துன்பங்களைப் போக்கும் வெண்கொற்றக் குடை போல் இருப்பதாக எண்ணி செல்வோர் எல்லாரும் தொழுதார்களாம்.

கடல் உப்பு ஏற்றிய வண்டியை கல்மலைப் பாதையில் இழுத்துச் செல்லும் காளைமாடு போல அவர்களது அரசன் சோழன் குராப்பள்ளித் துஞ்சிய பெருந்திருமாவளவன் குடிமக்களின் சுமையை இழுத்துச் சென்றானாம். புறநானூறு 60

அடிக்குறிப்பு
-------------

1. ↑  தொல்காப்பியம் புறத்திணையியல் 17
2. ↑  
நாற்றிசையும் புகழ் பெருக  

வீற்றிருந்தான் குடை புகழ்ந்தன்று - புறப்பொருள் வெண்பாமாலை 222
குட்டநாட்டுப் பகுதியில் வரிசையாக நிற்கும் கெட்டு வள்ளங்கள்
**குட்டநாடு** கேரள மாநிலத்தின் ஒரு பகுதி. இப்பகுதியில் ஆண்டு முழுவதும் வேளாண்மைத் தொழில் நடைபெறுவதால், இதை கேரளாவின் அரிசிக்கிண்ணம் என்ற சிறப்புப் பெயரைக் கொண்டுள்ளது. இது இந்தியாவிலேயே கடல்மட்டத்திலிருந்து குறைவான உயரம் கொண்ட பகுதி. சுமார் 500 சதுர கிலோமீட்டர் பரப்புப்பளவு நிலம் கடல்மட்டத்திற்குக் கீழே உள்ளது. இதன் உயரம் 0.6 மீட்டரில் இருந்து 2.2 மீட்டர் வரை கடல் மட்டத்திற்குக் கீழ் உள்ளது. பெரும்பாலான பகுதிகளில் ஆண்டு முழுவதும் நீர் இருக்கும். கடல்மட்டத்திற்குக் கீழ் இருந்தும் உழவு செய்யப்படும் உலகின் மிகச்சில பகுதிகளிலும் குட்டநாடும் ஒன்று.

குட்டநாட்டுப் பகுதி ஆழப்புழா, பத்தனம்திட்டா, கோட்டயம் மாவட்டங்களை உள்ளடக்கியது. கீழ்க்குட்டநாட்டுப் பகுதியான ஆழப்புழையில் மட்டும் 18 இலட்சம் மக்கள் வாழ்கின்றனர். பம்பை ஆறு, மீனச்சிலாறு, அச்சன்கோவில் ஆறு, மணிமாலா ஆறு ஆகிய நான்கு பெரிய ஆறுகள் குட்டநாட்டில் பாய்கின்றன. நெல், வாழை ஆகியன இங்கு முதன்மையாக பயிரிடப்படுகின்றன. திரைப்பட இயக்குனரான வினயன் இங்கு பிறந்தவர். இந்த குட்டநாடு பகுதியைதான் புகழ்பெற்ற எழுத்தாளர் தகழி சிவசங்கரப் பிள்ளை தன் கதைகளுக்கான களமாக கொண்டு எழுதினார். இவருக்கு ஞானபீட விருது கிடைத்தபோது, தனது ஏற்புரையில் தனது பாதத்தில் பதிந்துள்ள குட்டநாட்டின் வயல் வெளி சகதிதான் இந்த எழுத்துக்குக் காரணம் என்று குறிப்பிட்டார்.

மேற்கோள்கள்
-----------

1. ↑  தகழி 108-ம் பிறந்த நாள்: திரையில் ஒளிர்ந்த எழுத்து, ஜெயகுமார், இந்து தமிழ், 2020 ஏப்ரல் 17
**ராஜ ஸ்ரீகாந்தன்** (ஜூன் 30, 1948 - ஏப்ரல் 20, 2004) வதிரி, யாழ்ப்பாணம்) எழுபதுகளின் ஆரம்பத்தில் விவேகி இதழில் வெளிவந்த முதலாவது கவிதை மூலம் ஆக்க இலக்கியப் படைப்பாளியாக அறிமுகமானார். இவருடைய சிறப்பான சிறுகதைகள் சஞ்சிகைகளிலும் பத்திரிகைகளிலும் வெளிவந்துள்ளன. இவற்றுள் சில ஆங்கிலம், உருசிய, உக்ரேனிய, சிங்கள மொழிகளில் மொழிபெயர்க்கப்பட்டுள்ளன.

1987 இல் கொழும்புப் பல்கலைக்கழகத்தில் பத்திரிகைத்துறைப் பாடநெறியைக் கற்றுத் தேர்ந்த இவர் சோவியத் நாடு, "சோஷலிசம் - தத்துவமும் நடைமுறையும்", "புதிய உலகம்" ஆகிய சஞ்சிகைகளிலும் சக்தி பத்திரிகையினதும் ஆசிரிய பீடங்களில் சிறப்பாகப் பணியாற்றியுள்ளார். தினகரன் நாளிதழின் பிரதம ஆசிரியராக 1997-2002 காலப்பகுதியில் பணியாற்றினார்.

ராஜ ஸ்ரீகாந்தன் மொழிபெயர்ப்புத் துறையிலும் தனது ஆற்றல்களை சிறப்பாக வெளிப்படுத்தி வந்தார். சோவியத் இலக்கியகர்த்தாக்கள், கலீல் ஜிப்ரான் போன்றவர்களின் அற்புதமான ஆக்கங்கள் இவருடைய மொழிபெயர்ப்பில் தமிழுக்குக் கிடைத்துள்ளன. தனது சமகாலத்தில் வாழ்ந்த ஆங்கில இலக்கிய மேதை அழகு சுப்பிரமணியத்தின் இதுவரை வெளிவந்த அனைத்துச் சிறுகதைகளையும் (நீதிபதியின் மகன்), வெளிவராத 'மிஸ்ரர் மூன்' நாவலையும் தமிழுக்குத் தந்துள்ளார். "நீதிபதியின் மகன்", மற்றும் "காலச் சாளரம்" ஆகிய இரண்டு சிறுகதைத் தொகுதிகளும் இலங்கை அரசின் சாகித்திய மண்டல விருதுகளைப் பெற்றன.

வெளிவந்த நூல்கள்
----------------

தளத்தில்  
ராஜ ஸ்ரீகாந்தன் எழுதிய
 ***நூல்கள்*** உள்ளன.

* நீதிபதியின் மகன் (மொழிபெயர்ப்பு)
* மிஸ்ரர் மூன் (மொழிபெயர்ப்பு)
* காலச் சாளரம்
* சூரன் சுயசரிதை (பதிப்பாசிரியர்)
***ரம்மி***, 2014 சனவரி 31 ல் வெளிவந்த ஓர் தமிழ்த் திரைப்படம் ஆகும். விஜய் சேதுபதி, காயத்ரி, ஐசுவர்யா ஆகியோர் நடித்திருக்கும் இத்திரைப்படத்தினை க.பாலகிருஷ்ணன் இயக்குகிறார். மேலும் பீட்சா படத்தின் நாயகியான ரம்யா நம்பீசன், இப்படத்தில் ஒரு பாடலும் பாடியுள்ளார் என்பது குறிப்பிடத்தக்கது. புதுக்கோட்டை, காரைக்குடி மற்றும் தஞ்சாவூர் ஆகிய பகுதிகளில் படமாக்கப்பட்டுள்ளது.

நடிப்பு
-------

* விஜய் சேதுபதி (ஜோசப்)
* இனிகோ பிரபாகரன் (சக்தி)
* சூரி (அருணாச்சலம்)
* காயத்ரி சங்கர் (மீனாட்சி)
* ஐசுவர்யா ராஜேஸ் (சொர்ணம்)
* செண்ட்ராயன்

கதைச்சுருக்கம்
--------------

இனிக்கோ பிரபாகர் கிராமத்திற்கு அருகில் உள்ள கல்லூரிக்குப் படிக்க வருகிறான். அவனுக்குக் கூடப் படிக்கும் பூலாங் குறிச்சி காயத்ரிடன் காதல். இனிக்கோவின் தோழன் விஜய் சேதுபது & சூரி. பக்கத்து ஊரைச் சேர்ந்த சையத் காயத்ரிக்காகவே அதே கல்லூரியில் சேர்கிறான். ஒரு கட்டத்தில் இனிக்கோவுக்கும் சக்திக்கும் மோதல் வெடிக்கிறது. ரவுடிகளைக் கூட்டிப் போய் கல்லூரி விடுதியில் சண்டை போடுகிறான். அதனால் கல்லூரி நிர்வாகம் சையத்தைக் கல்லூரியை விட்டு நீக்குகிறது. சக்தியையும் ஜோசப்பையும் கல்லூரி விடுதியை விட்டு மட்டும் நீக்குகிறது.

அவர்கள் பூலாங்குறிச்சி கிராமத்தில் சூரி உதவியுடன் வீடு எடுத்துத் தங்குகிறார்கள். ஜோசப்புக்கும், ஜஸ்வர்யா என்கிற உள்ளூர்ப் பெண்ணுக்கும் இடையே காதல் உருவாகிறது. ஊர்ப் பெரியவருக்கு தன் தம்பி மகளான காயத்ரியின் காதல் விவகாரம் தெரிகிறது. இனிகோ தன் சொந்த ஊருக்குச் சென்றிருந்த சமயம் ஐசுவர்யாவிற்குக் திருமண ஏற்பாடுகள் நடக்க, விஜய் சேதுபதியும் ஐசுவர்யாவும் ஊரை விட்டு வெளியேறுகிறார்கள். ஐசுவர்யா ஊர்ப் பெரியவரின் மகள் என்பது அப்போதுதான் தெரிய வருகிறது. பெரியவரின் ஆட்கள் ஜோசப்பைக் கொன்று ஐசுவர்யாவை அழைத்து வருகிறார்கள். பெரியவர் ஐசுவர்யாவையும் கொல்லத் துணிகிறார். இதையெல்லாம் காயத்திரி கேட்டுவிடுகிறாள். தனக்கும் இனிகோவிற்கும் இந்த நிலைதான் நடக்கும் எனப் பரிதவிக்கிறாள். ஆனால் அவர்கள் காயத்திரியைப் பார்த்துவிடுகிறார்கள். அவளைத் துரத்துகிறார்கள்.

காயத்திரி - இனிகோ காதல் சேர்ந்ததா, ஐசுவர்யா கொலை செய்யப்பட்டாளா என்பதை விறுவிறுப்பாக சொல்லியிருக்கிறார் இயக்குனர் க.பாலகிருஷ்ணன். கதை முழுவதும் 1987இல் நடக்கிறது.

சான்றுகள்
---------

1. ↑  "ரம்மி படத்தின் காட்சிகள்". *moviegalleri.net*. 5 பிப்ரவரி 2013 அன்று மூலம் பரணிடப்பட்டது. 3 February 2013 அன்று பார்க்கப்பட்டது.
2. ↑  "Vijay Sethupathi's 'Rummy' censored". 2013-12-27 அன்று மூலம் பரணிடப்பட்டது. 31 சனவரி 2014 அன்று பார்க்கப்பட்டது.
3. ↑  "பீட்சாவிலிருந்து ரம்மி வரை!". *Behindwoods*. 13 December 2012 அன்று பார்க்கப்பட்டது.
4. ↑  "ரம்மிக்கு பாடிய ரம்யா". *Pluz Cinema*. 7 ஜூன் 2013 அன்று மூலம் பரணிடப்பட்டது. 18 May 2013 அன்று பார்க்கப்பட்டது.
**ராஜதந்திரம்** (Rajathanthiram) 2015 ஆம் ஆண்டு ஏ. ஜி. அமித் இயக்கத்தில் வீரபாகு மற்றும் ரெஜினா கசான்ரா நடிப்பில் வெளியான தமிழ்த் திரைப்படம். இப்படத்தின் தயாரிப்பாளர்கள் சன்லேண்ட் சினிமாஸ் மற்றும் ஒயிட் பக்கெட் புரொடக்சன்ஸ் ஆகியோர். இப்படத்தின் விநியோக உரிமையை பாக்ஸ் ஸ்டார் ஸ்டுடியோஸ் பெற்றது. எஸ். ஆர். கதிரின் ஒளிப்பதிவில், பிரவீன் ஆன்டனியின் படத்தொகுப்பில், விதேஷின் தயாரிப்பு வடிவமைப்பில், சில்வாவின் சண்டைப்பயிற்சியில் இப்படம் உருவானது. இப்படம் அதன் திரைக்கதை மற்றும் உருவாக்கத்திற்காகப் பாராட்டப்பட்ட வெற்றிப்படமாகும். 13 மார்ச் 2016 இல் இப்படக்குழு ராஜதந்திரம் 2 படத்தின் முதல் 6 நிமிடக்காட்சிகளை யூடியூப்-இல் வெளியிட்டது. இப்படம் கன்னடத்தில் *பாண்டா (2017)* என்ற பெயரில் மறு ஆக்கம் செய்யப்பட்டது.

கதைச்சுருக்கம்
--------------

நேர்மையானவரான தர்மராஜை (ஆடுகளம் நரேன்) நிதிநிறுவன மோசடியில் சிக்கவைத்து சிறைக்கு அனுப்புகிறான் அழகப்பன் (பட்டியல் கே. சேகர்). பல ஆண்டுகளுக்குப் பின் சிறையிலிருந்து திரும்பும் தர்மராஜ் மிகப்பெரிய நகைக்கடையை நடத்திவரும் பணக்காரனாக மாறிவிட்ட அழகப்பனை பழிவாங்க அவன் கடையைக் கொள்ளையடிக்க மாதவ அய்யரிடம் (இளவரசு) உதவி கேட்கிறார். மாதவ அய்யர் பிறரை ஏமாற்றுதல், சிறு திருட்டு போன்றவற்றில் ஈடுபட்டு பணம் சம்பாதிக்கும் அர்ஜுன் (வீரபாகு) மற்றும் அவனது இரண்டு நண்பர்களிடம் அழகப்பன் நகைக்கடையைக் கொள்ளையடிக்கும் திட்டத்தைச் சொல்ல அதை முதலில் மறுக்கும் அர்ஜுன் பிறகு அதை செய்ய ஒத்துக்கொள்கிறான். அதை எப்படி செய்து முடித்தான் என்பதை விறுவிறுப்பான திரைக்கதையாக காட்சிப்படுத்தியிருக்கிறார்கள்.

நடிகர்கள்
---------

* வீரபாகு - அர்ஜுன் பார்த்திபன்
* ரெஜினா கசான்ரா - மிச்செல் டி'மெல்லோ
* பட்டியல் கே. சேகர் - அழகப்பன்
* தர்புகா சிவா - அஸ்டின் டி'கோஸ்டா (குள்ளன்)
* இளவரசு - சேது மாதவன்
* அஜய் பிரசாத் - தேவராஜ் சாரதி
* ஆடுகளம் நரேன் - தர்மராஜ்

தயாரிப்பு
---------

தி இந்து: திரைக்கதை றெக்கை கட்டிப் பறப்பது படத்தின் பலம். திரைக்கதையின் வேகத்தையும், போக்கையும் புரிந்துகொண்ட பிரவீண்குமாரின் எடிட்டிங், சந்தீப் சவுதாவின் பின்னணி இசை ஆகியவை படத்துக்கு பெரிதும் துணை நிற்கின்றன.

விகடன்: சம்பந்தப்பட்டவருக்கு முன்கூட்டியே தகவல் சொல்லி, கொள்ளையடிக்கும் திருட்டு வியூகமே... 'ராஜதந்திரம்!’.

தமிழ் வெப்டுனியா : ராஜதந்திரம் திரைப்படம் அனைவராலும் கவனிக்கப்பட்டது. படத்தை அமித் இயக்கியிருந்தார்.

சினி ஐகான் :இயக்குநர் அமித் துக்கு இது முதல்படம். நேர்த்தியான திரைக்கதை மூலம் சொல்ல வந்த செய்தியைச் சரியாகச் சொல்லியிருக்கிறார்.

ஈ-தந்தி : புது இயக்குனர் படம் என்ற உணர்வு இல்லாமல் பெரிய இயக்குனர் படம் என்ற உணர்வைத் தருகிறது படம். ராஜதந்திரம் - ராஜநடை.

தமிழ் டாக்கீஸ் : காணொளி விமர்சனம்.

இசை
---

படத்தின் பின்னணி இசை சந்தீப் சவுதா. படத்தில் இடம் பெற்ற ஒரே பாடலுக்கு ஜி. வி. பிரகாஷ் குமார் இசையமைத்துள்ளார்.

| 1 | ஏன் இந்த பார்வைகள் | ஜி. வி. பிரகாஷ் குமார், சைந்தவி |

வெளியீடு
--------

படத்தின் தொலைக்காட்சி ஒளிபரப்பு உரிமத்தை ஸ்டார் விஜய் தொலைக்காட்சிப் பெற்றுள்ளது.

மேற்கோள்கள்
-----------

1. ↑  "ராஜதந்திரம் 2 - முதல் 6 நிமிடக் காணொளி".
2. ↑  "தி இந்து - விமர்சனம்". .
3. ↑  "விகடன் - விமர்சனம்".
4. ↑  "ராஜதந்திரம் இயக்குனர் அமித்". .
5. ↑  "சினி ஐகான் விமர்சனம்".
[*தொடர்பிழந்த இணைப்பு*]
6. ↑  "காணொளி விமர்சனம்".

வெளி இணைப்புகள்
---------------

* ராஜதந்திரம்
**ரம்சே**  (Ramsey) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 14.297 சதுர கிலோ மீற்றர் பரப்பளவைக் கொண்டுள்ளது. இதில் 14.297 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.183 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 14,473 ஆகும். ரம்சே நகரத்தின் மக்கள் தொகை அடர்த்தி ஒரு கிலோ மீற்றருக்கு 2,621.9 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**மீளுயிர்ப்புச் சுவாசம்** அல்லது **இதய நுரையீரல் செயல் தூண்டல்** (Artificial respiration) என்பது சுயநினைவு அற்ற சுவாசம் இல்லாத ஒருவருக்கு வைத்தியசாலையிலோ, முதலுதவி வண்டியிலோ அல்லது முதலுதவியாளரால் சுயநினைவு வரும்வரை வழங்கப்படும் சுவாசம் ஆகும். இதயத்துடிப்பு நின்றுவிட்ட ஒருவருக்கு உடனடியாக மார்புப் பகுதியில் இதயத்திற்கு மேல் அழுத்திப் பிசைந்து, வாயின் மேல் வாய் வைத்துச் சுவாசத் தூண்டல் செய்யலாம். மூன்று, நான்கு நிமிடங்களுக்கு மேல் மூளைக்குச் செல்லும் இரத்த ஓட்டத் தடை ஏற்பட்டால் மூளையில் நிலையான பாதிப்புகள் ஏற்படும். எனவே, மூளைக்குச் செல்லும் இரத்த ஓட்டத்தினை விரைவில் நடைபெறச் செய்தல் தேவை. ஒருவருக்கு மரணம் என்பது மூளை இறப்பதனாலேயே ஏற்படுகின்றது. மூன்று நிமிடங்களுக்கு மூளைக்குக் குருதி செல்வது தடைப்பட்டால் மூளையில் உள்ள கலங்கள் இறக்க ஆரம்பிக்கும்.

செய்முறை
--------

### அழுத்துதல்

முதலில் நோயாளியிடம் ஆபத்தான பொருட்கள் ஏதும் இருந்தால் அப்புறப்படுத்த வேண்டும். எல்லாருக்குமோ நொடிக்கு (செக்கண்) ஒரு அமத்தலாக 30 இதய அமத்தல்களும் நொடிக்கு ஒரு வாய்ச்சுவாசமும் ஆக 2 வாய்ச்சுவாசமும் வழங்கப்படும். எனினும் 1வயது முதல் 7 வயது வரையிலான சிறுவர்களுக்கும் 1 வயது வரையிலான குழந்தைகளுக்கும் 5 வாய்ச்சுவாசம் கொடுத்தே மீளுயிர்ப்புச் சுவாசம் வழங்கப்படும். இதய அமத்தல் என்பது இதயத்தின் நடுப்பகுதியில் கொடுக்கப்படும் அமத்தலாகும். 7வயதிற்கு மேற்பட்ட வளர்ந்தவர்களுக்கு இரு கைகளாலும் 1 தொடக்கம் 7 வயதிலானவர்களுக்கு ஒருகையாலும் 1 வயது வரையிலான குழந்தைகளுக்கு இரண்டு விரலாலும் (சுட்டுவிரல் அல்லது ஆள்காட்டி விரலும் நடுவிரலும்) இதய அழுத்தல் மேற்கொள்ளப்படும். சுவாசம் திரும்பும் பொழுது வளர்ந்தவர்களாயில் ஓர் இருமலுடனோ அல்லது குழந்தைகளாயின் அழுவதுடனேயோ ஆரம்பிக்கலாம். எப்பொழுதுமே மீளுயிர்ப்புச் சுவாசம் வழங்கும் பொழுது நோயாளிக்கு சுவாசம் திரும்புகின்றதா என்பதை அவதானித்தல் வேண்டும்

### வாய்ச்சுவாசம்

நாம் சுவாசத்தில் உள்ளெடுக்கும் வளியில் ஏறத்தாழ 4% ஒட்சிசனை மாத்திரமே பயன்படுத்துகின்றோம் எனவே வாய்ச்சுவாசம் வழங்கும் பொழுது அதிகம் யோசிக்காமல் வாய்ச்சுவாசம் வழங்க வேண்டும்.

வெளி இணைப்பு :
--------------
a=2 ஆக இருக்கும்போது உள்ள மீவளையச் சுருள்
**மீவளையச் சுருள்** அல்லது **அதிபரவளைவுச் சுருள்** என்பது ஒரு விஞ்சிய தள வளைகோடு ஆகும். இதைத் **தலைகீழ்ச் சுருள்** எனவும் அழைப்பர். இதன் சமன்பாடு (கோல்-கோண ஆட்கூறு திட்டத்தில் (polar coordinates)):

{\displaystyle r={\frac {a}{\theta }}}
இது மையத்தில் இருந்து முடிவிலித் தொலைவில் தொடங்குகிறது (கோணம் சுழியமாக இருக்கையில் ({\displaystyle \theta =0}), ஆரம் அல்லது கோடு ({\displaystyle r}) முடிவிலியாக இருக்கும்). கோணம் மாறமாற (கூடக்கூட), கோட்டின் (ஆரத்தின்) நீளம் குறைந்துகொண்டே வந்து மையத்தை நெருங்கும். இதனால், இந்தச் சுருள் சிறுத்துக்கொண்டே வரும். சுருளின் எந்தப் புள்ளியில் இருந்தும், வளை கோடு வழியாகத் துருவத்துக்கு உள்ள தொலைவு முடிவற்றது ஆகும். 

இந்த கோல்-கோண ஆட்கூறில் (polar coordinate system) இருந்து x-y கார்ட்டீசிய ஆட்கூற்றுக்கும் மாற்றினால்:

{\displaystyle x=r\cos \theta ,\qquad y=r\sin \theta ,}
என்றாகும். இதனைக் கார்டீசிய முறையின், கீழ்க்காணும் பண்புக்கூறு (parametric) முறையில் மாற்றி அமைத்தால்: 

{\displaystyle x=a{\cos t \over t},\qquad y=a{\sin t \over t},}
என்றாகும். இதில் *t* என்னும் பண்புக்கூறு மாறி, கோல்-கோண முறையில், கோணமாகிய θ உக்கு ஈடானது.

இந்த விரிவளை (spiral), *y* = *a* என்னும் நிலையில் ஓர் அடைகோடு (asymptote) ஒன்றை கொண்டிருக்கும்: ஏனெனில் *t* என்பது சுழியத்தை (0) எட்டும்பொழுது, உயரம் (y-மதிப்பு) *a* ஐ எட்டும், அதே நேரத்தில் கிடை அளவு (x-மதிப்பு) முடிவிலியை எட்டும்:

{\displaystyle \lim \_{t\to 0}x=a\lim \_{t\to 0}{\cos t \over t}=\infty ,}
{\displaystyle \lim \_{t\to 0}y=a\lim \_{t\to 0}{\sin t \over t}=a\cdot 1=a.}
**விவேகானந்தா உடற்பயிற்சிக்கூடம்** (*Vivekananda Byamagar*) இந்தியாவின் திரிபுரா மாநிலத்தின் தலைநகரமான அகர்த்தலாவிலுள்ள ஓர் உடற்பயிற்சிக்கூடமாகும்.  விவேகானந்தா பையோமகர் என்று அழைக்கப்படும் இது அகர்த்தலா நகரத்தின் பழமையான உடற்பயிற்சி கூடமாக கருதப்படுகிறது.  புகழ்பெற்ற சீருடற்பயிற்சி விளையாட்டுப் பயிற்சியாளர் தலிப் சிங் இங்குதான் பணிபுரிந்தார். 

1950 ஆம் ஆண்டுகளில் இங்கு மல்யுத்தம், உடற்கட்டமைப்பு மற்றும் பாரம் தூக்குதல் போன்ற விளையாட்டுகளுக்கு மட்டுமே பயிற்சியளிக்கப்பட்டது. துலால் தெபார்மா மற்றும் பிரணாப் மசூம்தர் போன்ற சில நல்ல பாரம் தூக்கும் வீர்ர்களும் இங்கு உருவானார்கள். 

1964 ஆம் ஆண்டு அரியானாவைச் சேர்ந்த துலீப் சிங் சீருடற்பயிற்சி விளையாட்டின் பயிற்சியாளராக வந்தபோதுதான் சீருடற்பயிற்சி விளையாட்டு தற்செயலாக இங்கு தொடங்கியது. 

மந்து தேப்நாத், பாரத் கிசோர், தெப்பார்மேன், என்.என். தேய், பலராம் சில், மதுசூதன் சாகா, உலோபமுத்ரா கோசு, ரத்தன் தேப்நாத்து, மணிகா தேப்நாத்து, கல்பனா தேப்னாத்து, பிசுவேசுவர் நந்தி, அபு சில், தீபா கர்மாகர் போன்ற குறிப்பிடத்தக்க சீருடற்பயிற்சி விளையாட்டு வீர்ர்களை இந்த உடற்பயிற்சி நிறுவனம் உருவாக்கியுள்ளது.

மேற்கோள்கள்
-----------

1. 1 2 3  Flourish In Suspension, Dola Mitra, 19 August 2016, Outlook.
2. ↑  "Vivekananda Byamagar, Tripura (+91 94361 24776)". *vymaps.com*. 2020-08-08 அன்று பார்க்கப்பட்டது.
3. 1 2 3  "Battling odds to make name in sport". *Deccan Herald* (ஆங்கிலம்). 2016-09-10. 2020-08-08 அன்று பார்க்கப்பட்டது.
4. 1 2  "Leap to gold". *The Indian Express* (ஆங்கிலம்). 2014-08-19. 2020-08-08 அன்று பார்க்கப்பட்டது.

புற இணைப்புகள்
--------------

* Vivekananda Byamagar – Wikimapia
**சந்திரப் பிரமிடு** (**Pyramid of the Moon**) மத்திய அமெரிக்க கண்டத்தின் மெக்சிகோ நாட்டின், மெக்சிகோ மாநிலத்தில் உள்ள பண்டைய தியோத்திவாக்கன் நகரத்திற்கு மேற்கே மலையடிவாரத்தில் அமைந்த ஞாயிற்றுப் பிரமிடுக்கு அடுத்த இரண்டாவது பெரிய பிரமிடு ஆகும். இந்த சந்திரப் பிரமிடு கிபி 200-க்கு முன்னர் நிறுவப்பட்டதாகும். யுனெஸ்கோ உலகப் பண்பாட்டுப் பாரம்பரியக் களங்களில் ஒன்றான இப்பிரமிடை உலக பாரம்பரியக் குழு நிருவாகம் செய்கிறது.

இப்பிரமிடு செவ்விந்தியர்களால் கிபி 100 - 450 இடைப்பட்ட காலப்பகுதியில் நிறுவப்பட்ட கோயில் வளாகம் ஆகும். இப்படிக்கட்டுகளுடன் கூடிய இப்பிரமிடின் மேற்பகுதியில் மனிதர்களையும், விலங்குகளையும் கடவுளுக்கு பலியிடுவதற்கான சதுர வடிவில் மேடை போன்ற பகுதி உள்ளது. மேலும் இப்பிரமிடில் பலி உயிர்களை புதைக்கும் பகுதிகளும் இருந்தன.

பல ஆட்சியாளர்களின் காலத்தில் ஏற்பட்ட கருத்தியல் அடிப்படையில் கிபி 250 - 400 இடைப்பட்ட காலத்தில் இந்த சந்திர பிரமிடு வளாகம் உருவானது. இந்த பிரமிடின் மேல் தளத்தில் கருவுறுதல், பூமி, மற்றும் படைப்பின் தெய்வமான தியோதிஹுகானின் பெரிய தெய்வத்தின் கோயில் அமைத்து, தெய்வத்தின் நினைவாக விழாக்கள் நடத்தப்பட்டது. இந்த மேல் தளமும், பிரமிட்டின் அடிப்பகுதியில் காணப்படும் சிற்பமும் செவ்விந்தியர்களின் தாய்க் கடவுளுக்கு அர்ப்பணிக்கப்பட்டுள்ளது. தாய்க்கடவுளின் பலிபீடத்திற்கு எதிரே சந்திர வளாகம் உள்ளது. வளாகத்தில் ஒரு மைய பலிபீடமும், உள் பிளவுகளுடன் கூடிய அசல் கட்டுமானமும் உள்ளன, இதில் நான்கு செவ்வக மற்றும் மூலைவிட்ட அமைப்புகள் உள்ளது. அவை "தியோதிஹுகான் கிராஸ்" என்று அழைக்கப்படுகிறது. 

சந்திரப் பிரமிடின் மேல் தளத்தின் அகலப்பரப்புக் காட்சி

சந்திரப் பிரமிடின் அகலப்பரப்புக் காட்சி

இதனையும் காண்க
--------------

* ஞாயிற்றுப் பிரமிடு
* தியோத்திவாக்கன்

மேற்கோள்கள்
-----------

1. ↑  Apromeci, Post Author (October 3, 2018). "Apromeci | Tzacualli Metztli (Pirámide de la Luna), Teotihuacan". *Apromeci*. ஏப்ரல் 26, 2019 அன்று மூலம் பரணிடப்பட்டது. மார்ச் 31, 2021 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் Pirámide de la Luna தொடர்பாக ஊடகக் கோப்புகள் உள்ளன.
**மு. அ. மசூது** (பிறப்பு: மார்ச்சு 15 1949) தமிழ்நாட்டின் கடைநல்லூரைப் பிறப்பிடமாகக் கொண்ட இவர் சிங்கப்பூருக்கு புலம்பெயர்ந்து அங்கு விவேகானந்தர் தமிழ்ப் பள்ளியில் தனது ஆரம்பக் கல்வியையும், உமறுப் புலவர் தமிழ் உயர்நிலைப் பள்ளியில் உயர்நிலைக் கல்வியையும் கற்றார். பின்பு ஆசிரியர் பயிற்சிக் கல்லூரியில் இணைந்து சான்றிதழ் பெற்று தமிழில் இளங்கலைப் பட்டம் பெற்றார்.

தொழில்
------

* தொடக்கப் பள்ளி ஆசிரியர்

இலக்கியப் பணி
-------------

1980களில் எழுதத் தொடங்கிய இவர் மரபுக் கவிதைகள், புதுக் கவிதைகள், கட்டுரைகள் போன்றவற்றை எழுதியுள்ளார். இவரது கன்னிக் கவிதை தமிழ் முரசு மாணவர் மன்ற மலரில் பிரசுரமானது. இவரது அநேகமான படைப்புகள் பல பத்திரிகைகளிலும் சிற்றிதழ்களிலும் அவ்வப்போது வெளிவந்துள்ளன.

எழுதியுள்ள நூல்
---------------

உணர்வுகளின் ஊர்வலம் (கவிதைத் தொகுப்பு)

பத்திரிகைத் துறை
----------------

கடையநல்லூர் முஸ்லிம் லீக் வெளியிடும் நம் குரல் எனும் இதழுக்கு இரண்டு தசாப்த்தங்களுக்கும் மேலாக ஆசிரியராகச் செயலாற்றி வருகின்றார்.

வகித்த பதவிகள்
--------------

சிங்கப்பூர் கடைநல்லூர் முஸ்லிம் லீக்கின் செயலாளராகவும் (1978), சிங்கப்பூர்த் தமிழாசிரியர் சங்கத் துணைத் தலைவராகவும் (1992), இந்திய முஸ்லிம் பேரவையின் துணைச் செயலாளராகவும் (1992), லெங் கீ சமூக மன்ற இந்திய நற்பணிக் குழுவின் செயலாளராகவும் (1999) சிங்கப்பூர் தமிழ் எழுத்தாளர் கழக உறுப்பினராகவும் பதவி வகித்துள்ளார்.

பெற்ற விருதுகளும் கௌரவங்களும்
-----------------------------

கவிதைக்காகவும், பொதுச் சேவைக்காகவும் மலேசிய பாரதிதாசன் கழகத்தின் பாராட்டு (1997)

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
ஏசாயா நூலிற்கு விவிலியமொன்று திறக்கப்பட்டுள்ளது
**விவிலிய விளக்க விதிமுறை** அல்லது **வேத விளக்க விதிமுறை** (ஆங்கிலத்தில்**: Exegesis**) / / ˌɛksɪˈdʒiːsɪs / ; கிரேக்கத்திலிருந்து ἐξήγησις, ἐξηγεῖσθαι , "வெளியே வழிநடத்திக் கொண்டு வருதல் to lead out") என்பது ஒரு உரையின் முக்கியமான விளக்கம் அல்லது ஒரு உரையின் பொருள்விளக்கமாகும். மரபு வழக்கில் இந்தப் பதத்தை முதன்மையாக சமய நூல்களுடன், குறிப்பாக விலியத்துடனான ஆய்வீற்கு பயன்படுத்தப்பட்டது. புதுமைக்கால பயன்பாட்டில், விளக்க விதிமுறை என்பது சமய நூல்கள் மட்டுமல்லாது, மெய்யியல், இலக்கியம் அல்லது வேறு எந்த எழுத்து வகையையும் உட்படுத்திய எந்தவொரு உரையின் விமர்சன/திறனாய்வு விளக்கங்களையும் உள்ளடக்கியது. *விவிலிய விளக்க விதிமுறை* என்ற சொற்றொடர் இப்போது விவிலியத்தின் ஆய்வுகளை மற்ற விமர்சன உரை விளக்கங்களிலிருந்து வேறுபடுத்த பயன்படுத்தப்படுகிறது. இச்சொற்றொடர் கிறிஸ்தவ போதகர் ஆர். பாலா என்பவரால் சொல்லாக்கம் செய்யப்பட்டது என்று குறிப்பிடத்தக்கது.

உரை விமர்சனம் உரையின் வரலாறு மற்றும் தோற்றம் ஆகியவற்றை ஆராய்கிறது. ஆனால், விளக்க விதிமுறையில் நூலாசிரியர், உரை மற்றும் முதலாக எழுதப்பட்டவர்களின் வரலாற்றின் மற்றும் பண்பாட்டின் பின்னணி பற்றிய ஆய்வு உள்ளடங்கும். உரையில் வழங்கப்பட்டிருக்கும் இலக்கிய வகைகளின் வகைப்பாட்டையும் உரையில் உள்ள இலக்கண மற்றும் தொடரியல் அம்சங்களின் பகுப்பாய்வையும் மற்ற பகுப்பாய்வுகள் கொண்டிருக்கிறது.

விளக்கத்தை பயிற்சி செய்பவர் கிரேக்க *மொழியில்* / ஒரு exegete ( / ˌɛksɪˈdʒiːt / ; ἐξηγητής ) *விளக்கவுரையின்* / என்பது exegeses ( / ˌɛksɪˈdʒiːsiːz / ) ஆகும். உரிச்சொற்கள் எக்ஸெஜெட்டிக் அல்லது எக்ஸெஜெக்டிகல் (எ.கா. வர்ணனைகள்). விவிலிய விளக்கத்தில், எக்செஜெசிஸ் (வரையறுப்பது) என்பதற்கு நேர்மாறானது eisegesis (வரையறுப்பது) ஆகும், இது ஒரு eisegetic வர்ணனையாளரின் பொருளில் "இறக்குமதி" அல்லது "வரைந்து" அவர்களின் சொந்த அகநிலை விளக்கங்களை உரையில் ஆதரிக்கவில்லை. *Eisegesis* பெரும்பாலும் ஒரு இழிவான வார்த்தையாக பயன்படுத்தப்படுகிறது.
**மீன் குழம்பும் மண் பானையும்** (Meen Kuzhambum Mann Paanaiyum) அமுதேஸ்வர் எழுதி இயக்கி 2016இல் வெளிவந்த தமிழ் நகைச்சுவைத் திரைப்படம் படமாகும். இது மேற்கு மலேசியா, இந்தோனேசியா, மற்றும் கம்போடியா போன்ற பகுதிகளில் படமாக்கப்பட்டுள்ளது. இதனை துஷ்யந்த் ராம்குமார் தயாரித்துள்ளார். இப்படத்தில் பிரபு, காளிதாஸ் ஜெயராம், ஆஷ்னா சாவேரி மற்றும் பூஜா குமார் ஆகியோர் முக்கிய கதாபாத்திரங்களில் நடித்துள்ளனர். இது நடிகர் பிரபுவின் 200வது படமாகும்  2015இல் இதன் படப்பிடிப்பு தொடங்கப்பட்டு 2016இல் வெளி வந்ததுள்ளது. நடிகர் கமல் ஹாசன் சிறிய வேடத்தில் நடித்துள்ளார்.

கதைச்சுருக்கம்
--------------

அண்ணாமலை தாயில்லாத தனது மகன் கார்த்திக்குடன் மலேசியாவில் ஒரு இந்திய உணவு விடுதியை நடத்தி வருகிறார். அவர் தனது மகன் மேல் மிகுந்த அன்பு கொண்டு எப்போதும் அருகிலேயே இருக்க விரும்புகிறார். ஆனால் , விளையாட்டுப் பிள்ளையான கார்த்திக்கோ தனது நண்பர்களுடனே நேரத்தை செலவிடுகிறான். கார்த்திக், பவித்ரா எனற பெண் மேல் காதல் கொள்கிறான். மாலா அண்ணாமலையின் சமையலை கண்டு அவரை நேசிக்கிறார். தன்னைவிட நண்பர்களுக்கு முக்கியத்துவம் அளிப்பது கண்டு அண்ணாமலை கவலை கொள்கிறார். அவர்கள் ஒரு சாதுவை சந்திகின்றனர். அந்த சாது அவர்களின் ஆன்மாவை இருவருக்கும் இடமாற்றம் செய்கிறார். இப்போது அண்ணாமலை கல்லூரிக்கும் ,கார்த்திக் உணவு விடுதிக்கும் செல்கின்றனர். அண்ணாமலை கார்த்திக், பவித்ராவின் அன்பைப் புரிந்துகொள்கிறார் , அதேபோல உணவு விடுதியில் எதிர்கொள்ளும் பிரச்சனகளை கார்த்திக்கும் புரிந்து கொள்கிறான். முடிவில் கார்த்திக் அவனது தந்தையிடம் மன்னிப்பு கேட்க, பின்னர் இருவரும் ஆன்மாவை மாற்றிக் கொள்கின்றனர். முடிவில் கார்த்திக், பவித்ரா இருவரும் இணைகிறார்கள்.

நடிகர்கள்
---------

* அண்ணாமலையாக பிரபு
* கார்த்திக்காக காளிதாஸ் ஜெயராம்
* பவித்ராவாக ஆஷ்னா சாவேரி
* மாலாவாக பூஜா குமார்
* பவித்ராவின் தாயாக ஊர்வசி
* கௌரவத் தோற்றத்தில் கமல் ஹாசன்
* மற்றும் பலர்

தயாரிப்பு
---------

இப்படத்தை துஷ்யந்த் ராம்குமார் தயாரிக்க, இயக்குனர் சுசீந்திரன் அவர்களிடம் உதவி இயக்குனராக பணியாற்றிய அமுதேஸ்வர் இப்படத்தை எழுதி இயக்கியுள்ளார்.

ஒலித்தொகுப்பு
-------------

இப்படத்தின் ஒலித்தொகுப்பை டி. இமான் மேற்கொண்டுள்ளார்.

மேற்கோள்கள்
-----------

1. ↑  "SURIYA JOINS PRABHU'S 200TH FILM". Indiaglitz. 28 May 2016. 25 November 2016 அன்று பார்க்கப்பட்டது.
2. ↑
3. ↑  "Prabhu in Tamil Fantasy Flick". *The New Indian Express*.
4. ↑  "Prabhu's New Venture With Kalidas Jayaram!". *nettv4u*.
5. ↑  Jyothsna. "Prabhu's Meenuzhambbum Man Paanayum to begin from 20th November". *Behindwoods*.
6. ↑  This is the best time for women in Tamil cinema: Pooja
7. ↑  Revealed: Reason behind Kamal Haasan's next cameo appearance

வெளிப்புற இணைப்புகள்
--------------------

* இணையதள திரைப்பட தரவுத்தளத்தில் *மீன் குழம்பும் மண் பானையும்*
**திவான் பகதூர் சர் சாத்தப்ப ராமநாத முத்தையா அண்ணாமலை செட்டியார்** (*Diwan Bahadur Sir Satappa Ramanatha Muttaiya Annamalai Chettiar*) (30 செப்டம்பர் 1881 - 15 சூன் 1948) தமிழ்நாட்டைச் சேர்ந்த ஓர் இந்திய தொழிலதிபர், வங்கியாளர், கல்வியாளர் ஆவார். சிதம்பரத்தில் உள்ள அண்ணாமலைப் பல்கலைக்கழகத்தையும் தனது சகோதரர் எசு.ஆர்.எம். எம்.ராமசுவாமியுடன் இணைந்து இந்தியன் வங்கியையும் நிறுவினார்.இத்தகைய வள்ளன்மைக்காகச் செட்டிநாட்டு ராசா என்னும் பரம்பரைப் பட்டத்தை பிரித்தானிய அரசாங்கம் இவருக்கு வழங்கியது.

தமிழிசையை ஆய்வு செய்ய 1941 இல் அண்ணாமலைப் பல்கலைக்கழகத்துக்கு இவர் வழங்கிய நிதிப் பங்களிப்பு, தமிழிசை இயக்கத்துக்கு ஒரு உந்துதலாக அமைந்தது.

சென்னை மாகாண முதல் சட்டசபைக்கு நேரடி தேர்தலில் 1921 ஆம் ஆண்டு தேர்ந்தெடுக்கப்பட்ட சட்டமன்ற உறுப்பினராவார்.

குடும்பம்
---------

* சா. இராம. முத்தையா செட்டியார் - தந்தை
* சா. இராம. மு. சிதம்பரம் செட்டியார் - அண்ணன்
* சா. இராம. மு. இராமசாமி செட்டியார் - அண்ணன்

மேற்கோள்கள்
-----------

1. ↑   *அண்ணாமலைச் செட்டியார், ராஜா, சர்,*. ,. பார்த்த நாள்: 15 November 2022.
2. ↑  செட்டி நாட்டு அரசர் சர் ராஜா அண்ணாமலை செட்டியார்

வெளி இணைப்புகள்
---------------

* டாக்டர்.இராசா சர் அண்ணாமலை செட்டியார்
[*தொடர்பிழந்த இணைப்பு*]
குடியரசுத் தலைவர் பிரணாப் முகர்ச்சி நரேந்திர பிரசாத்திற்கு 2015 ஆம் ஆண்டு ஏப்ரல் மாதம் புதுதில்லியில் பத்மசிறீ விருதி வழங்கிய நிகழ்வு
**நரேந்திர பிரசாத்** *(Narendra Prasad)* ஓர் இந்திய அறுவை சிகிச்சை நிபுணராவார்.  பாட்னா மருத்துவக் கல்லூரி மற்றும் மருத்துவமனையின் அறுவை சிகிச்சை துறைகளின் முன்னாள் தலைவராகவும், இந்திய அறுவைசிகிச்சை சங்கத்தின் பீகார் மாநில அத்தியாயத்தின் முன்னாள் தலைவராகவும் இருந்தார்.  மருத்துவத் துறையில் நரேந்திர பிரசாத் செய்த பங்களிப்புகளுக்காக இந்திய அரசு 2015 ஆம் ஆண்டில் நான்காவது மிக உயர்ந்த இந்திய சிவில் விருதான பத்மசிறீ விருதை அவருக்கு வழங்கியது.  பிரசாத் பாட்னா மருத்துவக் கல்லூரியில் மருத்துவப் பாடத்தில் பட்டம் பெற்றார். 1962 ஆம் ஆண்டில் இராயல் கல்லூரியின் அறுவைசிகிச்சை உறுப்பினர் தகுதி தேர்விலும் தேர்ச்சி பெற்றார்.

மேற்கோள்கள்
-----------

1. ↑  H. K. Sinha, தொகுப்பாசிரியர் (1998). *Challenges in Rural Development*. Discovery Publishing House. பக். 175. பன்னாட்டுத் தரப்புத்தக எண்:9788171414147. .
2. ↑  "Sehat". Sehat. 2015. 2 ஏப்ரல் 2015 அன்று மூலதளத்திலிருந்து பரணிடப்பட்டது எடுக்கப்பட்டது. 10 மார்ச்சு 2015 அன்று பார்க்கப்பட்டது.
3. 1 2  Chaudhary, Pranav (26 January 2015). "2 from Bihar get Padma Shri". *Times of India*. 10 March 2015 அன்று பார்க்கப்பட்டது.
4. ↑  "Padma Awards". Padma Awards. 2015. 26 January 2015 அன்று மூலம் பரணிடப்பட்டது. 16 February 2015 அன்று பார்க்கப்பட்டது.
**பிஜோ எம்மானுவேல் எதிர் கேரள மாநிலம்** (*Bijoe Emmanuel V. State Of Kerala*, வழக்கு எண்: 1987 AIR (SC) 748)) இந்திய உச்ச நீதி மன்றத்தால் விசாரித்து தீர்ப்பு வழங்கப்பட்ட ஒரு முக்கிய வழக்கு. இதில் உச்ச நீதிமன்றம், கேரளாவில் யெகோவாவின் சாட்சிகள் மதப்பிரிவைச் சார்ந்த பள்ளி மாணவர்கள் இந்திய தேசிய கீதம் பாட மறுத்ததற்காக பள்ளியிலிருந்து வெளியேற்றப்பட்டத்தை ரத்து செய்து, அவர்களை மீண்டும் ஏற்றுக்கொள்ளுமாறு கேரள அரசுக்கும் பள்ளிக்கும் உத்தரவிட்டது.

வழக்கு விவரம்
-------------

யெகோவாவின் சாட்சிகள் மதப்பிரிவினைச் சேர்ந்தவர்கள் அவர்கள் மதவழக்கப்படி எந்த தேசப் பண்ணையும் பாடு மாட்டார்கள். தங்கள் ஆண்டவரை தவிற வேறு எந்த மதச்சின்னத்திலும் ஈடுபாடு கொள்ளாதவர்கள். கேரளாவில் பிஜோ, பினு மோல், பிந்து எம்மானுவேல் ஆகிய மூன்று யெகோவாவின் சாட்சிகள் மதபிரிவைச் சேர்ந்த குழந்தைகள் பள்ளியில் இந்திய தேசியப் பண்ணைப் பாடாமல் இருந்தனர். 1985ல் இவ்விசயம் கேரள சட்டமன்ற உறுப்பினரால் சட்டமன்றத்தில் எழுப்பப்பட்டது. இது சட்டத்துக்குப் புறம்பானது என்று அவர்கள், மாநில கல்வி அதிகாரியின் உத்தரவின்படி பள்ளியிலிருந்து வெளியேற்றப்பட்டனர். இந்த வெளியேற்றத்தை எதிர்த்து நீதி மன்றத்தில் வழக்குத் தொடரப்பட்டது. கேரள உயர் நீதிமன்றத்தில் வழக்கு விசாரிக்கப்பட்டபோது நீதியரசர் கல்வி அதிகாரியின் உத்தரவை உறுதி செய்தார். 1987ல் கீழ்மட்ட நீதிமன்றங்களைக் கடந்து இந்திய உச்ச நீதிமன்றத்தில் விசாரணைக்கு எடுத்துக் கொள்ளப்பட்டது.

தீர்ப்பு
--------

உச்ச நீதிமன்றம் இவ்வுத்திரவை மாற்றி, அம்மூன்று மாணவர்களை அந்த பள்ளி மீண்டும் ஏற்றுக்கொள்ளுமாறு உத்தரவிட்டது. பின்பு இரு நீதியரசர் கொண்ட நீதி பீடம் இதனை உறுதி செய்தது. தேசிய கீதத்தில் எந்த ஒரு மத உணர்விற்கும் எதிரான சொல்லோ கருத்தோ இல்லை என்பதே உயர் நீதிமன்றத்தின் கருத்து. எனவே, தேசிய கீதத்தை பாடுவது மதச்சுதந்திரத்திற்கு மாறானது என்னும் வாதம் ஏற்கத்தக்கதல்ல. ஆனால் உச்ச நீதிமன்றம், இந்திய அரசியல் அமைப்புச் சட்டம் பிரிவு 51-அ-வின் மற்றும் தேச அவமதிப்புத் தடுப்புச் சட்டம், 1971 படி குடிமக்கள் மீது தேசிய குறிக்கோட்கள், நிறுவனங்கள், தேசியக்கொடி மற்றும் தேசிய கீதத்தின் மீது மதிப்பு விதிக்கப்பட்டிருந்தாலும், பள்ளியில் மற்ற மாணவர்களுடன் தேசிய கீதத்தை பாடாமலிருப்பது அவமதிப்புக்கு ஈடாகும் என்பது சரியல்ல, என்று கருத்து தெரிவித்தது:

பிரிவு 25 மக்களின் மதப்பற்றைக் குறித்து, சிறுப்பான்மை வகுப்பினர்களையும் இந்திய அமைப்பு சட்டதிற்குள்ளிணைப்பதே ஒரு உண்மையான ஜனநாயகத்தின் அடையாளமாகும். யெகோவாவின் சாட்சிகள் என்னும் பிரிவைச் சார்ந்தவர்களின் நடைமுறைகள் அபூர்வமாக தோன்றினாலும், அது நீதிமன்றத்திற்கு ஏற்கத்தக்கதல்லதாக தோன்றினாலும், அந்நடைமுறை தக்க மதத்தின் கடைப்பிடிப்பிற்கு அவசியமா என்பதே சச்சரவாகும். அமைப்புச் சட்டத்தின் பிரிவு 25-இல் உள்ளக் கட்டுப்பாட்டிற்குட்பட்டு, குடிமக்கள் தங்கள் விருப்பத்திற்கேற்ற மதத்தினைக் பற்றிக்கொள்ளலாம். எனவே உண்மையாக தம்மதப்பற்றிற்கு தடங்கலாய் விளங்கும் ‌போது அம்மாணவரை தேசிய கீதத்தைப் பாட வற்புறுத்துதல் இந்திய அமைப்புச் சட்டத்தின் பிரிவுகள் 19(1)(அ) மற்றும் 25(1)-க்கும் மாறானது. எனவே அம்மாணவர்களை கொடியை வணங்கவும் தேசிய கீதத்தை பாடவும் வற்புறுத்துதல், அமைப்பு சட்டத்தின் கீழ் கொடுக்கப்பட்டுள்ள அடிப்படை உரிமைகளுக்கு மாறானதாகும். ஆதலால் அம்மாணவர்களை அப்பள்ளி மீண்டும் ஏற்றுக்கொள்ளுமாறு, உச்ச நீதிமன்றம் இவ்வழக்கில் தீர்மானித்து, கேரள உயர் நீதிமன்றத்தின் தீர்மானத்தை ஒத்தி வைத்தது.
|  |
| --- |
| **விலங்கியல்**
தொடரின் ஒரு பகுதி

 |
| **விலங்கியலின் கிளைகள்** |
| மானிடவியல் · 
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
| ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே 
ஆல்ஃப்ர்ட் ரஸல் வல்லேஸ் · மேலும்... |
| **வரலாறு** |
| டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**மீனியல்** (Ichthyology) விலங்கியலின் ஒரு கிளைத்துறை ஆகும். இது மீன்களைப் பற்றி ஆய்வு செய்கின்றது. பெரும்பாலான மீனினங்கள் ஏற்கனவே கண்டுபிடிக்கப்பட்டு விவரிக்கப்பட்டு இருந்தாலும், ஆண்டுதோறும் புதிதாக விவரிக்கப்படுகின்றன. "ஃபிஷ் பேஸ்" அமைப்பின் தகவலின்படி, ஏப்ரல் 2009 வரை, 31,200 இனங்கள் விவரிக்கப்பட்டுள்ளன, முதுகுநாணிகள், பாலூட்டிகள், ஈரூடகவாழிகள், ஊர்வன, பறவைகள் ஆகிய அனைத்தையும் சேர்த்தால் கிடைக்கும் எண்ணிக்கையிலும், மீனினங்கள் கூடிய எண்ணிக்கையில் காணப்படுகின்றன.

மீனியலானது, கடல்சார் உயிரியல், ஏரியியல், மீன்பிடி அறிவியல் போன்ற துறைகளோடு தொடர்புடையது.

வரலாறு
------

மீன்கள் பற்றிய ஆய்வு, மேல் பழையகற்காலத்திலேயே தொடங்கிவிட்டது. மீனியல் என்னும் அறிவியல், ஒன்றுடன் ஒன்று தொடர்புடைய பல காலகட்டங்களின் ஊடாக வளர்ச்சியடைந்துள்ளது. இத்தகைய ஒவ்வொரு காலகட்டத்திலும், பல்வேறுபட்ட குறிப்பிடத்தக்க முன்னேற்றங்கள் ஏற்பட்டுள்ளன.

மீனியல் தொடர்பான முதலாவது அறிவியல் அடிப்படையிலான கவனிப்புகளைச் செய்தவர் 16 ஆம் நூற்றாண்டைச் சேர்ந்த பியரி பெலோன் என்பவராவார். இவருடன் இதே நூற்றாண்டைச் சேர்ந்த இப்போலிட்டோ சல்வியானா, குலீல்மசு ரொன்டலே ஆகியோரும் இதுபோன்ற கவனிப்புக்களைச் செய்து நூல்களை எழுதியுள்ளனர். 17 ஆம் நூற்றாண்டில் குலீல்மசு பிசோ, சார்ச் மர்க்கிராவ், பிரின்சு மாரிட்சு ஆகியோரும் பிரேசிலில் கள ஆய்வுகளைச் செய்து மீன்கள் பற்றிய அறிவியல் சார்ந்த தகவல்களைத் திடட்டினர். இந் நூற்றாண்டில் சான் ரே, பிரான்சிசு விலீக்பி ஆகியோரும் மீனியல் தொடர்பில் பங்களிப்புக்களைச் செய்துள்ளனர். இக் காலத்தில் மீனியல் துறை சிறந்து விளங்கியது.

18 ஆம் நூற்றாண்டின் முற்பகுதியில் வாழ்ந்தவரான பீட்டர் ஆர்ட்டெடி என்பாருடைய ஆய்வுகள் மீனியல் துறையில் மிகவும் முக்கியமானவை. இதனால் சிலர் இவரை மீனியலின் தந்தை எனவும் அழைப்பதுண்டு. இவரும் அறிவியல் வகைப்பாட்டின் தந்தை எனப்படுபவரான கார்ல் லின்னேயசும், 1728 ஆம் ஆண்டு உப்சலா பல்கலைக் கழகத்தில் சந்தித்து நண்பர்களாயினர். 1735 ஆம் ஆண்டில் ஆர்ட்டேடி இறந்த பின்னர், அவர் எழுதிய ஆக்கங்களை லின்னேயசு பதிப்பித்தார். இவ்விருவரும் மீனியல் துறைக்குச் செய்த பங்களிப்புக்களைத் தொடர்ந்து, ஓட்டோ ஃபப்ரிகசு, பெட்ரசு ஃபோர்சுக்கால், பெட்ரசு பல்லாசு, அன்டியன் ரிசோ, தாமசு பெனான்ட், நில்கெல்ம் ஜி. திலேசியசு, சார்ச் வில்கெல்ம் இசுட்டெல்லர் போன்ற பலர் மீனியல் துறையின் வளர்ச்சிக்குத் தமது பங்களிப்புக்களை வழங்கியுள்ளனர்.

குறிப்புகள்
-----------

1. ↑  ஃபிஷ் பேஸ் April 2009 Update. Retrieved 23 May 2009.

வெளியிணைப்புக்கள்
-----------------

* பிரையன் கோட்டின் மீனியல் அகரமுதலி
* மீனியல் தொடர்பிலான இணைய வளங்கள் பரணிடப்பட்டது 2006-07-13 at the வந்தவழி இயந்திரம்
* மீனியலாளர் பட்டியல் பரணிடப்பட்டது 2012-02-26 at the வந்தவழி இயந்திரம்
காட்டுக் கனிகள் இவ்வுணவு முறையில் முக்கியப் பங்கு வகிக்கின்றன.
**பழங்கற்கால உணவுமுறை** அல்லது பேலியோ உணவுமுறை (Paleolithic diet) என்பது பழங்கற்கால, குகை வாழ் மாந்தர்களின் உணவுமுறையாகும். பழங்கற்காலத்தில், மாந்தர்கள் வேட்டை ஆடுபவர்களாகவும் உணவு சேகரிப்பவர்களாகவும் இருந்தனர். அவர்கள் வேளாண்மையைக் கண்டறியாததால் தானியங்களைக் கூடுதலாக உண்ணவில்லை. மாறாக, காய்கள், கனிகள், வேர்கள், கொட்டை வகைகள், ஊன், மீன்கள் போன்றவற்றை உண்டு வாழ்ந்தனர். இன்று மாவுச்சத்து கூடுதலாக உள்ள உணவுகளை உண்பதால் ஏற்படும் பாதிப்புகளுக்கு உணவியலாளர்கள் இந்த பழங்கற்கால உணவுமுறையை மாற்றுமுறையாக வலியுறுத்துகிறார்கள்.

### பழங்கற்கால உணவுமுறையில் உண்ணக்கூடிய உணவுகள்

* கிழங்குகளில்லாத, பீன்ஸ் இல்லாத, பருப்புகள் இல்லாத காய்கறிகள்
* பாதாம், பிஸ்தா, மகடாமியா, வால்நட்ஸ்
* மஞ்சள் கருவுடன் முட்டைகள்
* கொழுப்புடன் கூடிய தோல் நீக்காத இறைச்சி வகைகள்
* அனைத்துவகை கடல் உணவுகள்
* நெய், வெண்ணெய், சீஸ், பனீர், முழுக்கொழுப்பு பால், தயிர், மோர்
* செக்கில் ஆட்டிய தேங்காய் எண்ணெய், நல்லெண்ணெய்
* அனைத்துவகை கீரைகள்

வெளி இணைப்புகள்
---------------

* பரணிடப்பட்டது 2015-12-24 at the வந்தவழி இயந்திரம்
**காண்டவி** ( குஜராத்தி : ખાંડવી *khāṇḍvī* ), **பட்டுலி**, **தகிவாடி** அல்லது **சுரலிச்சி வடி** (மராத்தி : सुरळीची **वडी**  என்றெல்லாம் அழைக்கப்படும், கார தின்பண்டம் மகாராட்டிரம் மற்றும் குசராத் மாநிலங்களின் சமையல் வகையைச் சேர்ந்தது. இது ஒரு சுவையான சிற்றுண்டியாகும்.  இது மஞ்சள், இறுக்கமாக உருட்டப்பட்ட கடிக்க ஏதுவான அளவிலான துண்டுகளைக் கொண்டுள்ளது. முதன்மையாக கடலை மாவு மற்றும் தயிர் ஆகியவற்றால் செய்யப்படுகிறது.

காண்டவி இந்தியா முழுவதும் எளிதாகக் கிடைக்கிறது. பொதுவாக பசி தூண்டும் தின்பண்டம் அல்லது சிற்றுண்டியாக உண்ணப்படுகிறது. பலர் இதை வீட்டில் தயாரிப்பதை விட உள்ளூர் கடைகளில் வாங்க விரும்புகிறார்கள். இது சில நேரங்களில் பூண்டு சட்னியுடன் பரிமாறப்படுகிறது .

தயாரிப்பு
---------

கண்டவி பொதுவாக இஞ்சி விழுது, உப்பு, தண்ணீர், மஞ்சள் மற்றும் சில சமயங்களில் பச்சை மிளகாய் சேர்த்து பதப்படுத்தப்பட்ட கடலை மாவு மற்றும் தயிர் ஆகியவற்றிலிருந்து தயாரிக்கப்படுகிறது. மாவை ஒரு தடிமனான விழுதாக தயாரிக்கவும். பின்னர் ஒரு தட்டையான மேற்பரப்பில் மெல்லியதாக பரப்பவும்.  காண்டவிகளை பின்னர் 2-3 செமீ (1 அங்குலம்) கனத்திற்கு இறுக்கமான துண்டுகளாக உருட்டப்படுகிறது.  காண்டவி பொதுவாக கடிக்கும் அளவு இருக்கும். துருவிய சீஸ், சட்னி அல்லது கெட்ச்அப் போன்ற மசாலாப் பொருட்கள் சேர்த்து தாளிக்கலாம். இதை சூடாகவோ அல்லது குளிர்ந்த நிலையிலோ பரிமாறலாம்.

மேற்கோள்கள்
-----------

1. ↑  Laveesh, Bhandari (1 January 2009). *Indian States at a Glance 2008-09: Performance, Facts and Figures - Gujarat*. Pearson Education India. பன்னாட்டுத் தரப்புத்தக எண்:9788131723425.. பார்த்த நாள்: 6 May 2017.
2. ↑  "Suralichi Vadi|Maharashtrian Recipes" (in en-US). *Maharashtrian Recipes*. 2016-04-14. .
3. 1 2  MySpicyKitchen. "A snack from Gujarat, Khandvi". MySpicyKitchen. October 21, 2011 அன்று பார்க்கப்பட்டது.
4. ↑  Laveesh, B. (2009). *Indian States at a Glance 2008-09: Performance, Facts and Figures - Gujarat*. Pearson Education. பக். 36. பன்னாட்டுத் தரப்புத்தக எண்:978-81-317-2342-5.. பார்த்த நாள்: October 26, 2017.
5. ↑  "Masala Cook:: Indian Food, Indian Cooking, Indian Recipes & More. (n.d.)". April 1, 2014 அன்று பார்க்கப்பட்டது.
இக் கட்டத்தில் சிறிய விண்மீன்கள் போன்ற பொறிகளை உருவாக்கும் "மார்னிங் குளோரி" எனப்படும் ஒருவகை மத்தாப்பு.
**மத்தாப்பு** என்பது மெதுவாக எரியும் வெடிபொருட்களைக் கொண்டு செய்யப்படுவதும் கையில் பிடித்துக்கொண்டு பற்றவைப்பதுமான வாணவெடியை ஒத்த ஒரு பொருள். இது எரியும்போது பல நிறங்களைக் கொண்ட தீச்சுவாலையையும், தீப்பொறிகளையும் வெளிவிடுவதனால் கவர்ச்சியான கோலங்களை உருவாக்குகின்றது. இலங்கை யாழ்ப்பாணத்தில் இதைப் **பூந்திரி** என்னும் சொல்லால் குறிப்பிடுவர். பண்டிகைக் காலங்களில் பொதுவாகச் சிறுவர்கள் மத்தாப்புகளைக் கொளுத்தி மகிழ்வர்.

அமைப்பும் சேர்மானங்களும்
------------------------

மத்தாப்புகள் சிறுவர்களால் பெரிதும் விரும்பப்படுகின்றன.
மத்தாப்புக்களை வேகமாகச் சுற்றுவதன் மூலம் கவர்ச்சியான தோற்றங்களை உருவாக்கலாம்.
மிகவும் பொதுவாகக் காணப்படும் மத்தாப்பு, ஏறத்தாழ 20 சமீ நீளமான உலோகக் கம்பியொன்றைக் கொண்டிருக்கும். அதன் ஒரு முனையில், கையில் பிடிப்பதற்கு ஓரளவு இடம் விட்டு அதன் மற்றப் பகுதியில் வெடிபொருளும், பிற பொருட்களும் சேர்ந்த கலவை தடிப்பாகப் பூசப்படும். இப்பூச்சு பின்வருவனவற்றில் ஏதாவது ஒன்றையோ பலவற்றையோ கொண்டிருக்கும்:

* உலோக எரிபொருட்கள்
* வேறு எரிபொருட்கள்
* ஒட்சியேற்றும் பொருட்கள்
* நிறம் வழங்கிகள்
* எரியக்கூடிய பிணைபொருட்கள்

### உலோக எரிபொருட்கள்

உலோக எரிபொருட்கள் தீப்பொறிகளை உண்டாக்குவதற்கு இன்றியமையாதவை. இவ்வகை எரிபொருள் துகள்களின் பருமனைப் பொறுத்துத் தீப்பொறிகளின் தோற்றம் மாறுபடும். பின்வருவன இவ்வகைச் சேர்மானங்களில் சில.

* அலுமினியம், மக்னீசியம், மக்னாலியம் என்பன வெண்ணிறப் பொறிகளை உருவாக்குகின்றன.
* இரும்பு செம்மஞ்சள் பொறிகளை உருவாக்கக் கூடியது.
* டைட்டானியம் பிரகாசமான வெண்ணிறப் பொறிகளை உருவாக்கும்.
* பெரோடைட்டானியம் பொன்னிறப் பொறிகளைத் தரும்.

### வேறு எரிபொருட்கள்

வேறு எரிபொருட்கள் எரியும் வேகத்தைக் கூட்டிக் குறைப்பதற்குப் பயன்படுகிறது. இவற்றுள்,

* கந்தகம்
* மரக்கரி

என்பன அடங்கும்.

### ஒட்சியேற்றிகள்

ஒட்சியேற்றிகள் அல்லது ஒட்சிசன் வழங்கிகள் கட்டாயம் தேவைப்படும் சேர்பொருட்கள். பின்வருவன இவ்வகைச் சேர்பொருட்களுக்கு எடுத்துக்காட்டுகள்.

* பொட்டாசியம் நைத்திரேட்டு
* பேரியம் நைத்திரேட்டு
* இசுட்ரோன்டியம் நைத்திரேட்டு
* பொட்டாசியம் பேர்குளோரேட்டு - இது கூடிய ஆற்றல் கொண்டது வெடிக்கக்கூடியது.

### நிறம் வழங்கிகள்

நிறம் வழங்கிகள் எரியும்போது நிற ஒளிகளை வெளிவிடுகின்றன. பேரியம், இசுட்ரோன்டியம், செப்பு போன்ற உலோகங்களின் குளோரைடுகளும், நைத்திரேட்டுகளும் பல்வேறு நிற ஒளிகளை வெளிவிடக்கூடியவை.

### பிணைபொருட்கள்

பிணைபொருட்கள் சேர்மானங்களை ஒன்றாகப் பிணைத்து வைத்திருக்கின்றன. டெக்சுட்ரின், நைத்திரோசெலுலோசு என்பன இவ்வாறான பிணைபொருட்களில் சில.
மகரந்தச்சேர்க்கையின் பின் பூக்களின் சூலகம் பழமாக மாறுகிறது. சூலகத்தின் சுவர் சுற்றுக்கனியமாகவும் முதிர்ந்த சூல்வித்து வித்தாகவும் மாறுகிறது. இந்த மாற்றங்களின் அடிப்படையில் பழங்கள் வகைப்படுத்தப்படுவது பழங்களின் பல்வகைமையாகும்.

இந்த அடிப்படையில் பழங்கள் மூன்று வகைப்படும்.

1. தனிப் பழம்
2. திறள் பழம்
3. கூட்டுப் பழம்

தனிப்பழம்
---------

தனிப்பூவிலிருந்து தோன்றும் பழங்கள் தனிப்பழங்களாகும். சுற்றுக்கனியத்தின் இயல்புக்கேற்ப தனிப்பழங்களை சதைப்பழம், உலர்பழம் என இருவகைப்படுத்தலாம்.

### தனிச் சதைப்பழம்

இவை தனிப்பழங்களாகும். சுற்றுக்கனியம் சதை கொண்டதாக அல்லது நாருள்ளதாகக் காணப்படும்.

எ.கா: தேங்காய்,மா, தக்காளி, கொய்யா, அப்பிள், தோடை, பூசணி முதலானவை

* தேங்காய்தேங்காய்
* மாம்பழமும் அதன் குறுக்குவெட்டும்மாம்பழமும் அதன் குறுக்குவெட்டும்
* கொய்யாப்பழம்கொய்யாப்பழம்
* தக்காளிதக்காளி
* பூசணிபூசணி

### தனி உலர் பழம்

இவை தனிப்பழங்களாகும். சுற்றுக்கனியம் சதைப்பற்றுக் குறைந்ததாகக் காணப்படும்.இதனால் பரம்பலடையும் போது உலர்ந்த நிலையில் காணப்படும்.

எ.கா: அவரை,வெண்டி, சோளம், கோதுமை, நெல், மரமுந்திரி, எருக்கு முதலானவை.

* அவரைஅவரை
* மரமுந்திரிமரமுந்திரி
* வெண்டிவெண்டி
* சோளம்சோளம்
* கோதுமைகோதுமை

திரள் பழம்
----------

ஒரு தனிப் பூவிலிருந்து ஒன்றுக்கு மேற்பட்ட பழங்கள் ஒன்று திரண்ட நிலையில் உருவாகுதல் திரள் பழங்கள் எனப்படும்.

எ.கா: சீதாப்பழம்,அன்னமுன்னா, ஸ்ரோபெரி, தாழை, அலறி முதலானவை

* அன்னமுன்னாஅன்னமுன்னா
* சீதாப்பழம்சீதாப்பழம்
* ஸ்ரோபெரிஸ்ரோபெரி

கூட்டுப்பழம்
------------

பூந்துணரிலிருந்து பழங்கள் ஒன்றிணைந்து உருவாகுதல் கூட்டுப்பழங்கள் ஆகும்.

எ.கா: அன்னாசி,பலா, ஈரப்பலா முதலானவை

* அன்னாசிஅன்னாசி
* பலாபலா
**லிம் கிட் சியாங்** (ஆங்கிலம்: *Lim Kit Siang*, பிறப்பு: பிப்ரவரி 20, 1941) மலேசியாவின் ஜனநாயக செயல் கட்சியின் ஆலோசகரும் மலேசியாவின் கெலாங் பாத்தா நாடாளுமன்ற உறுப்பினரும் ஆவார். இவர் மகன் லிம் குவான் எங் பினாங்கு மாநிலத்தின் நான்காவது முதலமைச்சர் மற்றும் மலேசியாவின் ஜனநாயக செயல் கட்சியின் தற்போதைய பொதுச் செயலாளர் ஆவார்.

உள்நாட்டு பாதுகாப்பு சட்டத்தின் கீழ் கைது
-----------------------------------------

1969 ஆண்டில் கிட் சியாங் 18 மாதங்கள் உள்நாட்டு பாதுகாப்பு சட்டத்தின் கீழ் கைது செய்யப்பட்டார். பத்து ஆண்டுகளுக்கு பின்னர், 1979 ஆம் ஆண்டில், அவர் அரசாங்கம் மற்றும் ஒரு சுவிஸ் நிறுவனம் இடையே ஒரு பொருத்தமற்ற ஆயுத ஒப்பந்தத்தை அம்பலப்படுத்தியதற்காகக் கைது செய்யப்பட்டார்.

சாமிவேலு மற்றும் மைக்கா டெலிகாம் பங்குகள் ஊழல்
----------------------------------------------

1994 ஆம் ஆண்டில், லிம் கிட் சியாங் அப்போதைய மலேசிய இந்திய காங்கிரசின் தலைவர் டத்தோஸ்ரீ சாமிவேலு மைக்கா டெலிகாம் பங்குகளைக் கையாடியதற்கு ஏசிஏ புலன் விசாரணை செய்ய நாடாளுமன்றத்தில் ஒரு தீர்மானம் முன்வைத்தார். ஆனால் அப்போதைய பிரதமர் மகாதீர் குறுக்கிட்டு அவரை எட்டு மாதங்களுக்கு நாடாளுமன்றத்தில் இருந்து இடைநீக்கம் செய்தார்.

மேற்கோள்கள்
-----------
காண்டெலேரியா அன்னை, கேனரி தீவுகளின் பாதுகாவலர்
**காண்டெலேரியா அன்னையின் அரசத் திருத்தலப் பேராலயம்** (எசுப்பானியம்: *Basílica y Real Santuario Mariano de Nuestra Señora de Candelaria*; எசுப்பானியம்: *Basílica de Nuestra Señora de Candelaria*) மிக முக்கிய கத்தோலிக்க திருச்சபையின் பேராலயம் ஆகும். கேனரி தீவுகளில் (ஸ்பெயின்) மரியாவின் பெயரில் கட்டப்பட்ட முதல் ஆலயம் இதுவாகும். இது காண்டெலேரியா நகரின் டெனெரீஃப் தீவில் அமைந்துள்ளது. காண்டெலேரியா அன்னை, கேனரி தீவுகளின் பாதுகாவலர் ஆவார். இவ்வாலயத்தினை கேனரி தீவுகளின் அரசு கலாச்சார முக்கியத்துவமிக்க இடமாக பகுக்கின்றது.

மரபுப்படி,1390இல் கன்னி மரியாவின் சிலை இரண்டு பழங்குடி இன இடையர்களால் தங்களின் கிடாயைய் மேய்சலுக்கு இட்டுசெல்லும் போது கன்டுபிடிக்கப்பட்டது.

24 ஜனவரி 2011இல் திருத்தந்தை பதினாறாம் பெனடிக்ட் இவ்வாலயத்தினை இளம்பேராலயமாக உயர்த்தினார். இவ்வாலயத்தின் விழா நாள் 2 பெப்ரவரி ஆகும்.

மேற்கோள்கள்
-----------

1. ↑  Título y dignidad de Basílica para la iglesia de la Patrona de Canarias
2. ↑  Título y dignidad de Basílica para la iglesia de la Patrona de Canarias

புற இணைப்புகள்
--------------

விக்கிமீடியா பொதுவகத்தில்,  
 ***காண்டெலேரியா பசிலிக்கா***   
என்பதின் ஊடகங்கள் உள்ளன. 

* Página web oficial de la Basílica de Nuestra Señora de Candelaria பரணிடப்பட்டது 2014-12-22 at the வந்தவழி இயந்திரம்
* El Santuario de la Virgen de Candelaria: curiosidades acerca de la construcción de la Basílica
* Basílica de Nuestra Señora de la Candelaria, en Youtube.